stanford-oval/wikipedia huggingface dataset:
Julius Paulus

Julius Paulus oli roomalainen juristi.
Paulus oli kuuluisan juristin Papinianuksen oppilas. Hän toimi Severusten hallitsijasuvun keisarien palveluksessa 100-luvun lopulla ja 200-luvun alussa, huomattavimmin pretoriaaniprefektinä. Hän joutui maanpakoon keisari Elagabaluksen valtakaudella, mutta palasi tämän seuraajan Severus Alexanderin valtakaudella. Vuonna 426 keisari Theodosius II nimesi Pauluksen yhdessä Gaiuksen, Papinianuksen, Ulpianuksen ja Modestinuksen kanssa yhdeksi viidestä juristista, joiden mielipiteillä oli oikeudellinen auktoriteetti.
Paulus kirjoitti lukuisia juridisia teoksia, mukaan lukien 78 osaisen teoksen preettorin ediktistä ja 16 osaisen teoksen roomalaisesta siviilioikeudesta. Noin kuudesosa bysanttilaisen Corpus iuris civilis -lakikokoelman Digesta-osasta on peräisin Pauluksen tuotannosta, toiseksi eniten Ulpianuksen jälkeen. Pauluksen nimiin laitettiin myös teos Pauli Sententia, jonka kuitenkin uskotaan koonneen tuntematon tekijä 200-luvun loppupuolella.
Jung

Jung on muun muassa seuraavien henkilöiden sukunimi:
Aagot Jung (1932–2021), suomalainen toimittaja
Aarne Jung (1912–1965), suomalainen kestävyysjuoksija
Anna Jung (1876–1929), suomalainen kirjailija
Bertel Jung (1872–1946), suomalainen arkkitehti
Carl Gustav Jung (1875–1961), sveitsiläinen psykiatri, analyyttisen psykologian perustaja
Claudia Jung (s. 1964), saksalainen iskelmälaulaja
Dora Jung (1906–1980), suomalainen tekstiilitaiteilija
Edgar Julius Jung (1894–1934), saksalainen asianajaja, julkaisija ja poliitikko
Franz Josef Jung (s. 1949), saksalainen poliitikko
George Jung (1942–2021), yhdysvaltalainen huumekauppias
Gideon Jung (s. 1994), saksalainen jalkapalloilija
Gunilla Jung (1905–1939), suomalainen hopea- ja valaisinsuunnittelija
Helge Jung (1886–1978), Ruotsin puolustusvoimien komentaja
HoYeon Jung (s. 1994), eteläkorealainen malli ja näyttelijä
Irmeli Jung (s. 1947), suomalainen valokuvaaja
Jaan Jung (1835–1900), virolainen kirjailija ja arkeologi
Jessica Jung, Jung Soo-yeon (s. 1989), yhdysvaltalainen laulaja, tanssija, näyttelijä ja malli
Johann Heinrich Jung eli Jung Stilling (1740–1817), saksalainen kirjailija
Jung Ahyeon (s. 2007), eteläkorealainen laulaja ja tanssija
Jung Chan-sung (s. 1987), eteläkorealainen vapaaottelija ja potkunyrkkeilijä
Jung Eun-Kyeong, Jeong Eun-kyeong (s. 1965), eteläkorealainen lääkäri ja epidemologi, Korean tautienehkäisy- ja valvontaviraston johtaja
Jung Ha-na (s. 1990), eteläkorealainen laulaja
Jung Hoseok, J-Hope (s. 1994), eteläkorealainen rap-artisti, laulaja, tanssija ja lauluntekijä
Jung Hye-lim (s. 1987), eteläkorealainen aitajuoksija
Jung Il-hoon, Ilhoon (s. 1994), eteläkorealainen rap-artisti, lauluntekijä, tuottaja ja näyttelijä
Jung Jae-Eun (s. 1980), eteläkorealainen taekwondon maailmanmestari
Jung Jaehyun (s. 1997), eteläkorealainen muusikko
Jung Jae-sung (1982–2018), eteläkorealainen sulkapalloilija ja olympiamitalisti
Jung Ji-Hyun (s. 1983), eteläkorealainen kreikkalais-roomalaisen tyylin painija
Jung Joon-Young (s. 1989), eteläkorealainen laulaja, lauluntekijä, radio- ja televisioesiintyjä ja näyttelijä
Jung Kyung-eun (s. 1990), eteläkorealainen sulkapalloilija
Jung Seol-bin (s. 1990), eteläkorealainen jalkapalloilija
Jung So-min (s. 1989), eteläkorealainen näyttelijä
Jung Sung-Ryong (s. 1985), eteläkorealainen jalkapallomaalivahti
Krystal Jung (s. 1994), eteläkorealainen laulaja
Mathias Jung (s. 1958), itäsaksalainen ampumahiihtäjä
Michael Jung (s. 1982), saksalainen kenttäratsastaja ja olympiavoittaja
Salar Jung I, Mir Turab Ali Khan (1829–1883), intialainen virkamies, Hyderabadin pääministeri 1853–1883
Salar Jung II, Mir Laiq Ali Khan (1862–1889), intialainen virkamies, Hyderabadin pääministeri 1884–1887
Sebastian Jung (s. 1990), saksalainen jalkapalloilija*Valter Jung (1879–1946), suomalainen arkkitehti
Vanessa Jung (s. 1980), saksalainen näyttelijä.
Jung on myös seuraavien henkilöiden etunimi:
Jung Chang (s. 1952), kiinalais-brittiläinen kielitieteilijä ja tietokirjailija.
Jung H. Pak, yhdysvaltalainen historioitsija ja tietokirjailija
Jung Min Seo (s. 2002), ruotsalainen shakinpelaaja.
Julius Perovuo

| Henkilötiedot |
| --- | --- | --- | --- |
Syntymäaika: 1994
Pelipaikka: puolustaja, keskikenttäpelaaja
Seura
Seura: Pallohonka (Honka)
Pelinumero: – (36)
Junioriseurat
: Honka
Seurat
| Vuodet | Seura | O | (M) |
| 2014– | Pallohonka | 4 | (0 ) |
| 2014– | Honka | 1 | (0 ) |
| Yhteensä | Yhteensä | 5 | (0) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2014.
Julius Perovuo (s. 1994) on suomalainen jalkapalloilija, joka kuuluu FC Hongan kakkosjoukkueen Pallohongan sopimuspelaajiin.
Perovuo teki ensiesiintymisensä Veikkausliigassa 15. kesäkuuta 2014 tultuaan vaihdosta kentälle hänen seuransa Hongan kohdatessa vierasottelussa Kuopion Palloseuran. Ottelu päättyi KuPS:n 2–0-voittoon.
Julius Nyereren kansainvälinen lentoasema

Julius Nyereren kansainvälinen lentoasema (engl. Julius Nyerere International Airport, swahiliksi Uwanja wa Ndege wa Kimataifa wa Julius Nyerere; IATA: DAR, ICAO: HTDA) on Tansanian Dar es Salaamia palveleva kansainvälinen lentoasema. Sillä on kaksi kiitotietä, jotka ovat 3 000 ja 1 000 metriä pitkät. Terminaalirakennuksia on kolme.
Lentoaseman nimi oli Dar es Salaamin kansainvälinen lentokenttä kunnes vuonna 2005 otettiin käyttöön nimi Mwalimu Julius Kambarage Nyereren kansainvälinen lentoasema. Se on nimetty Tansanian itsenäisyysliikkeen johtajan ja maan ensimmäisen presidentin Julius Nyereren mukaan. Nykyiseen muotoon nimi lyhennettiin vuonna 2006. Tällöin lentoasema palveli 1 249 419 matkustajaa.
Käännös suomeksi
KOI8-U

KOI8-U on 8-bittinen merkistö, joka on suunniteltu ukrainan kieltä varten.  Se on kehitetty KOI8-R:stä, josta on korvattu kahdeksan graafista merkkiä ukrainan kirjaimilla Ґ, Є, І, Ї ja niiden pienillä vastineilla. KOI8-U julkaistiin Internet-standardina RFC 2319 vuonna 1998.
| KOI8-U>  | KOI8-U> x0 | KOI8-U> x1 | KOI8-U> x2 | KOI8-U> x3 | KOI8-U> x4 | KOI8-U> x5 | KOI8-U> x6 | KOI8-U> x7 | KOI8-U> x8 | KOI8-U> x9 | KOI8-U> xA | KOI8-U> xB | KOI8-U> xC | KOI8-U> xD | KOI8-U> xE | KOI8-U> xF |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0x | nul | soh | stx | etx | eot | enq | ack | bel | bs | ht | nl | vt | np | cr | so | si |
| 1x | dle | dc1 | dc2 | dc3 | dc4 | nak | syn | etb | can | em | sub | esc | fs | gs | rs | us |
| 2x | sp | ! | " | # | $ | % | & | ' | ( | ) | * | + | , | - | . | / |
| 3x | 0 | 1 | 2 | 3 | 4 | 5 | 6 | 7 | 8 | 9 | : | ; | < | = | > | ? |
| 4× | @ | A | B | C | D | E | F | G | H | I | J | K | L | M | N | O |
| 5x | P | Q | R | S | T | U | V | W | X | Y | Z | [ | \ | ] | ^ | _ |
| 6x | ` | a | b | c | d | e | f | g | h | i | j | k | l | m | n | o |
| 7x | p | q | r | s | t | u | v | w | x | y | z | { | | | } | ~ | del |
| 8x | ─ | │ | ┌ | ┐ | └ | ┘ | ├ | ┤ | ┬ | ┴ | ┼ | ▀ | ▄ | █ | ▌ | ▐ |
| 9x | ░ | ▒ | ▓ | ⌠ | ■ | ∙ | √ | ≈ | ≤ | ≥ | nbsp | ⌡ | ° | ² | · | ÷ |
| Ax | ═ | ║ | ╒ | ё | є | ╔ | і | ї | ╗ | ╘ | ╙ | ╚ | ╛ | ґ | ╝ | ╞ |
| Bx | ╟ | ╠ | ╡ | Ё | Є | ╣ | І | Ї | ╦ | ╧ | ╨ | ╩ | ╪ | Ґ | ╬ | © |
| Cx | ю | а | б | ц | д | е | ф | г | х | и | й | к | л | м | н | о |
| Dx | п | я | р | с | т | у | ж | в | ь | ы | з | ш | э | щ | ч | ъ |
| Ex | Ю | А | Б | Ц | Д | Е | Ф | Г | Х | И | Й | К | Л | М | Н | О |
| Fx | П | Я | Р | С | Т | У | Ж | В | Ь | Ы | З | Ш | Э | Щ | Ч | Ъ |
|  | x0 | x1 | x2 | x3 | x4 | x5 | x6 | x7 | x8 | x9 | xA | xB | xC | xD | xE | xF |
Jack Thompson

Jack Thompson.
John Bruce ”Jack” Thompson (s. 25. heinäkuuta 1951) on yhdysvaltalainen aktivisti ja entinen asianajaja, joka asuu Coral Gablesissa, Floridassa. Thompson, joka on julistanut itsensä kristilliseksi konservatiiviksi,, on tunnettu julkisesta puolustuksestaan konservatiivisia kristillisiä moraalistandardeja kohtaan. Hän on myös puhunut monia videopelejä, kuten Grand Theft Autoa ja Bullya vastaan. Hän menetti asianajajan lupansa 25. syyskuuta 2008. Hän on yrittänyt saada käyttöön monta videopelejä rajoittavaa lakia mutta yhtäkään niistä ei tullut käyttöön koska ne todettiin Yhdysvaltain perustuslain ensimmäisen lisäyksen vastaisiksi.
K. A. Järvi

Kaarlo August Järvi (vuoteen 1892 Mällinen, 28. huhtikuuta 1869 Oulu – 18. marraskuuta 1942 Kerava) oli suomalainen kirjailija, toimittaja ja opettaja.
Järven vanhemmat olivat merimies Johan Mällinen ja Kristina Hedman. Hän kirjoitti ylioppilaaksi Oulun suomalaisesta yksityislyseosta vuonna 1889. Hän opiskeli jonkin aikaa Helsingin yliopistossa. Opinnot yliopistossa kuitenkin keskeytyivät. Järvi siirtyi opiskelemaan Sortavalan seminaariin, josta valmistui kansakoulunopettajaksi 1901. Hän suoritti lisäksi yliopistollisia tutkintoja dogmatiikassa ja kasvatusopissa.
Kirjailijana Järvi oli realisti, joka kuvasi teoksissaan köyhemmän kansanosan elämää ja sen kautta yhteiskunnallisia epäkohtia. Monet Järven pienoisromaaneista sijoittuvat hänen lapsuuden kotikaupunkiinsa Ouluun. Ensimmäiset kirjalliset tuotteensa Järvi julkaisi 1890 Ossian Ansaan toimittamassa Pohjalainen-sanomalehdessä. Vuonna 1891 ilmestyivät hänen ensimmäiset kirjansa Kuvauksia ja Työmiehiä, joissa hän kuvasi realismin merkeissä Teuvo Pakkalan tavoin Oulun köyhää kaupunginosaa. Kirjoissa Peräkartanon ylioppilas, Akilles ja Puoliluonne hänen aiheenaan oli kansan syvistä riveistä lähteneen nuorukaisen vaikea opintie, kertomuksessa Harry taas ruotsalaispojan kääntyminen suomenmieliseksi. Pohjois-Karjalan syrjäseutu kuvasivat 1907 ja 1908 ilmestyneet kirjat Opettaja ja Loinen. 1920-luvulla Järvi julkaisi vielä pari karusävyistä kansankuvausta Lahjomaton laki ja Vieraan kylmällä liedellä.
Kirjailijan uransa lisäksi Järvi työskenteli sekä sanomalehtimiehenä että varsinaisessa ammatissaan opettajana. Sanomalehti Keski-Suomen päätoimittajana Järvi toimi vuosina 1910-1912. Kansakoulunopettajana Järvi toimi useilla paikkakunnilla vuosina 1897–1898, 1901–1905, 1907–1910 ja viimeksi Kärsämäellä 1912–1920. Parikkalan yhteiskoulussa hän oli v.t. opettajana ja rehtorina 1921-1922. Järvi muutti Parikkalasta Keravalle, jossa toimi Keravan yhteiskoulun opettajana vuodesta 1925 vuoteen 1939 asti. K.A. Järvi kuoli Keravalla marraskuussa 1942.
Järvi oli naimisissa vuodesta 1904 Katri Kinnusen kanssa.
Tuotanto

Työmiehiä: kertomus nykyajan oloista (Otava 1891)
Kuvauksia (H.W. Edlund 1891)
Peräkartanon ylioppilas (Waasan painoyhtiö 1893)
Puoli-luonne: kuvaus (WSOY 1897)
Sanomalehti-poika ym. kertomuksia (Boman ja Karlsson 1902)
Nousukas: kertomus (Yrjö Weilin 1904)
Akilles: kuvaus (WSOY 1906)
Opettaja: romaani (WSOY 1907)
Loinen: kertomus (Otava 1908)
Harry: romaani kansallisen herätyksen ajoilta (Keski-Suomi 1910)
Lahjomaton laki: karjalainen kertomus (Kustannusosakeyhtiö Kirja 1925)
Vieraan kylmällä liedellä: kertomus (Kustannusosakeyhtiö Kirja 1929)
Aiheesta muualla

Vapaasti ladattavia K. A. Järven e-kirjoja Projekti Lönnrotilta sekä Project Gutenbergiltä
Siirtolaisten lähtö (julkaistu vuoden 1895 Kansanvalistusseuran kalenterissa)
Jack Sutter

Jack Sutter (s. 1938) on englantilainen sarjakuvakäsikirjoittaja. Hän on käsikirjoittanut noin 250 Disney -sarjakuvaa, jotka on useimmiten piirtänyt Paul Halas tai Vicar. Sutter on myös käsikirjoittanut muun muassa James Bond- ja Star Trek -sarjakuvia.
Isoveli-palkinto

Isoveli-palkinto on Electronic Frontier Finland ry:n eli Effin  yksityisyyden loukkaajille Suomessa myöntämä palkinto. Palkinto on kansallinen versio ihmisoikeusjärjestö Privacy Internationalin vuotuisesta Big Brother -palkinnosta.
Suomessa Isoveli-palkinnon kanssa samaan aikaan jaetaan myös George Orwellin Vuonna 1984 -kirjan päähenkilön Winston Smithin mukaan nimetty palkinto. Winston Smith -palkinto myönnetään yksityisyyden suojaa ja demokratian toteutumista kuluneen vuoden aikana Suomessa edistäneelle taholle tai henkilölle.
Isoveli-palkintoja on jaettu vuosina 2002, 2003, 2005, 2007, 2008, 2009, 2011, 2013, 2015 ja 2016.
Saajat > 2002

Julkinen sektori: oikeusministeriö ja Rahoitustarkastus
Yrityssarja: kuvitteellinen Oy Yritys Ab
Positiivinen palkinto: EU:n oikeusasiamies Jacob Söderman
Saajat > 2003

Positiivinen palkinto: internetoperaattorit
Yhteisösarja: YTV
Yrityssarja: Sonera
Saajat > 2005

Julkinen sektori: EU:n ministerineuvosto
Yksityinen sektori:  Juorulehdistö, erityisesti A-lehdet Oy:n kustantama KATSO!-lehti
Edesvastuuttoman ennakkosensuurin edistämisestä: kulttuuriministeri Tanja Karpela
Positiivinen Winston Smith -palkinto: ihmisoikeusvaikuttaja Matti Wuori
Saajat > 2007

Yksilösarja: pääministeri Matti Vanhanen
Julkinen sektori: Europarlamentti
Yksityinen sektori: Nokia
Positiivinen Winston Smith -palkinto: Jussi Vilkuna ja taiteilija Ville Ranta
Saajat > 2008

Yksilösarja: rikosylikomisario Lars Henriksson Keskusrikospoliisista
Yhteisösarja: oikeusministeriö
Yrityssarja: Tieto-Enator
Positiivinen Winston Smith -palkinto: hakkeri Harri Hursti
Saajat > 2009

Yksilösarja: liikenne- ja viestintäministeri Suvi Lindén
Yrityssarja: PANDA-projekti ja sen takana olevat yritykset Pohjola, Aplicom, Nokia, Destia ja Astarte.
Julkishallinto: perustuslakivaliokunta, taipumisesta poliittisen paineen edessä omista aiemmista linjauksistaan välittämättä.
Positiivinen palkinto: Matti Nikki
Saajat > 2011

Julkisyhteisösarja: sisäministeriö
Yrityssarja: Google
Yksilösarja: Tuija Brax
Elämäntyö-erityispalkinto: Jouni Laiho
Positiivinen Winston Smith -palkinto: Sami Kiriakos ja Tomi Voutilainen
Positiivinen 19,84 € -erikoispalkinto: James Love
Saajat > 2013

Kansainvälinen henkilösarja: David Cameron: GCHQ-vakoilu, lehdistön oikeuksien polkeminen
Kotimaan henkilösarja: Jorma Ollila: Autojen satelliittiseurannan edistäminen
Kotimaiset projektit: Poliisin rekisterihallinta ja tavoitteet rekisteröitävän informaation määrän lisäämiseksi ottamalla käyttöön tiedot sormenjälkirekisteristä ja jopa vasta suunnittelulaudalla olevasta autojen satelliittiseurannasta
Yrityssarja: Globaalit teleoperaattorit: Kansalaisten oikeuksien globaali polkeminen ja NSA-seurannan mahdollistaminen
Positiivinen Winston Smith -palkinto: Chelsea Manning (ent. Bradley Manning), entinen Yhdysvaltain armeijan sotilas joka tuomittiin pitkään vankeuteen tietojen paljastamisesta Wikileaks-sivustolle
Positiivinen Tolstoi-erikoispalkinto: Edward Snowden: Tolstoi-palkintoon sisältyy junalippu Tolstoi-junaan Moskovasta Helsinkiin. Snowdenkin palkittiin paljastuksistaan, jotka osoittivat Yhdysvaltojen ja muiden maiden tiedustelupalvelujen härskin vakoilun ja salakuuntelun todellisen laajuuden.
Saajat > 2015

Vuoden 2015 Isoveli-palkinnot jaettiin 31.1.2015 Helsingissä, ravintola Preston Prosecco Lounge -tilassa. Voittajat olivat:
Yksilösarja: "Yksilösarjan voittajaksi kohosi ylivoimaisesti poliisiylijohtaja Mikko Paatero pitkäjänteisellä työllään Suomen muuttamiseksi poliisivaltioksi. Paateron linja on harvinaisen selkeä: poliisit ovat hyviä, muut enemmän tai vähemmän pahoja, joten poliisilla pitää olla pääsy kaikkien ihmisten kaikkeen tietoon, eikä toisaalta poliisia pidä turhaan häiritä väärinkäytösepäilyillä tms."
Yrityssarja: "Yrityssarjan palkinnon sai Microsoft tehokkaasta yhteistyöstä NSA:n ja muiden viranomaisten kanssa viattomienkin ihmisten sähköpostien ja Skype-puheluiden seurannassa."
Yhteisösarja: "Yhteisösarjan voitti Poliisihallitus kerättyään rekistereihinsä, etenkin EPRI-rekisteriin, syyttömienkin ihmisten tietoja piittaamatta suotta lakisääteisistä tai muistakaan rajoituksista."
Positiivisen Winston Smith -palkinnon sai kansanedustaja Oras Tynkkynen "pitkäjänteisestä ja johdonmukaisesta työstään internet-käyttäjien oikeuksien puolesta".
Saajat > 2016

Effi ry jakoi vuoden 2016 Isoveli-palkinnot perjantaina 2.9.2016 Helsingissä Kulttuuritalon Klubisalissa.
Yksilösarja: "Yksilösarjan palkinnon sai entinen sisäministeri Petteri Orpo, joka on ahkerasti puhunut poliisin laajojen verkkovalvontaoikeuksien puolesta, muun muassa Pariisin terrori-iskujen yhteydessä hyväksikäyttäen iskujen jälkeistä pelkotilaa poliittisen agendan ajamiseen. Orpo ansaitsee palkinnon myös kliseisestä vakuuttelustaan: “Tavallisen kansalaisen ei tarvitse tästä olla kyllä yhtään huolissaan.” "
Yrityssarja: "Yrityssarjan palkinnon sai S-ryhmä heinäkuussa antamastaan yksipuolisesta ilmoituksesta, että kaikkien S-etukorttia käyttävien asiakkaiden ostokset rekisteröidään jatkossa tuotekohtaisesti."
Yhteisösarja: "Julkisyhteisösarjan palkinnon sai markkinaoikeus tuhansien yksityishenkilöiden yhteystietojen luovuttamisesta tekijänoikeusjärjestöjen ja oikeudenhaltijoiden käyttämille lakifirmoille. Markkinaoikeus on toiminut avuliaana kumileimasimena toiminnassa, jossa heikoin todistein ja syyllisyyttä osoittamatta lähetetään rahankiristyskirjeitä tekijänoikeusrikkomuksista epäillyille."
Positiivisen Winston Smith -kannustuspalkinnon sai F-Securen tutkimusjohtaja Mikko Hyppönen kiitoksena pitkään jatkuneesta johdonmukaisesta tietosuojan puolustamisesta verkkorikollisten ja valtioiden harjoittamalta urkinnalta.
Aiheesta muualla

Isoveli-palkintojen saajat 2013
Isoveli-palkintojen saajat 2011
Effin vuoden 2009 palkinnot (Arkistoitu – Internet Archive)
Effin Isoveli-palkinnot Lars Henrikssonille, oikeusministeriölle ja Tieto-Enatorille (vuoden 2008 palkinnot)
Effin Isoveli-palkinnot Vanhaselle, Nokialle ja Europarlamentille (vuoden 2007 palkinnot)
Big Brother 2005 -palkinnot EU:n ministerineuvostolle, juorulehdille, Karpelalle
Big Brother 2003 Hotelli Tornissa
Isovelipalkinnot jaettiin 15.5.2002
Jürgen Hingsen

| Mitalit | Mitalit | Mitalit |  |
| --- | --- | --- | --- |
|  Jürgen Hingsen (1987)]. |  Jürgen Hingsen (1987)]. |  Jürgen Hingsen (1987)]. |  |
Maa:   Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | kymmenottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1983 | kymmenottelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Ateena 1982 | kymmenottelu |  |
|  Hopeaa | Stuttgart 1986 | kymmenottelu |  |
| Universiadit  | Universiadit  | Universiadit  |  |
|  Hopeaa | Meksiko City 1979 | kymmenottelu |  |
Jürgen Hingsen (s. 25. tammikuuta 1958 Duisburg, Länsi-Saksa) on saksalainen kymmenottelija, joka teki 1980-luvulla kolme maailmanennätystä ja sai arvokilpailuissa neljä hopeamitalia.
Hingsen sai pronssia junioreiden EM-kilpailuissa Donetskissa 1977 ja hopeaa Universiadeissa Méxicossa 1979. Hän voitti 1982 Saksan liittotasavallan mestaruuden Ulmissa maailmanennätystuloksella 8723 pistettä (vuoden 1985 taulukon mukaan 8741).  Saman vuoden Ateenan EM-kilpailuissa Daley Thompson rikkoi hänen maailmanennätyksensä tuloksella 8743 pistettä, Hingsen sai hopeaa pistein 8517.
Hingsen teki 1983 Bernhausenissa maailmanennätyksen 8779 pistettä (8825). Helsingin MM-kilpailuissa hän sijoittui Thompsonin jälkeen toiseksi tuloksella 8561. Hän rikkoi maailmanennätyksen jälleen 1984 oteltuaan Mannheimissa pisteet 8798 (8832), mutta menetti ennätyksen Los Angelesin olympialaisissa Thompsonille, joka saavutti tuloksen 8798 (8847). Hingsen sai hopeaa pistein 8673 (8695).
Hingsen sai neljännen arvokisahopeansa Stuttgartin EM-kilpailuissa 1986 tuloksella 8730 – kultaa voitti jälleen Thompson. Soulin olympialaisissa 1988 Hingsen hylättiin kymmenottelun ensimmäisessä lajissa, 100 metrin juoksussa kolmen varaslähdon vuoksi.
Hingsenin kymmenotteluennätys 8832 pistettä säilyi Saksan ennätyksenä vuoteen 2023 asti, jolloin sen rikkoi Leo Neugebauer.
K. J. Jokisalo

K. J. Jokisalo.
Kalle Jalmari (Karl Hjalmar) Jokisalo (synt. Johansson, 7. marraskuuta 1878 Tampere – 28. huhtikuuta 1939 Tampere) oli suomalainen toimittaja ja toimitusjohtaja.
Elämä

K. J. Jokisalo iittyi Tampereen työväenyhdistykseen 1890-luvun lopussa. Hän työskenteli muun muassa Tampereen työväentalon vahtimestarina ja oli suurlakon aikana Tampereen suurlakkokomitean jäsen. Vuosina 1906-1929 Jokisalo toimi Kansan Lehteä julkaisseen Tampereen Työväen Sanomalehti Oy:n toimitusjohtajana. Sisällissodan aikana hän oli punaisten haltuunsa ottaman Suomen Pankin Tampereen konttorin komissaarina. Jokisalo vangittiin Tampereen taistelun yhteydessä ja elokuussa 1918 hän sai neljän vuoden kuritushuonetuomion valtiopetoksesta.
Myöhemmin 1920-1930-luvuilla Jokisalo toimi Suomen Sosialidemokraatin Tampereen kirjeenvaihtajana ja kuului myös Työväen Näyttämötaide -lehden toimituskuntaan. Jokisalo kuului Tampereen Työväen Teatterin ja Työväen Näyttämöiden Liiton perustajiin. Hän oli myös TNL:n puheenjohtaja 1930-1935. Lisäksi Jokisalo kuului Tampereen työväenyhdistyksen ja Osuusliike Voiman hallituksiin. Jokisalo oli Tampereen kaupunginvaltuuston jäsen jo ennen yleistä äänioikeutta ja jälleen vuodesta 1931 alkaen. Hän oli myös useita vuosia kaupunginhallituksen jäsen.
Perhe

K. J. Jokisalon puoliso oli kansanedustaja Olga Jokisalo, jonka kanssa hän solmi siviiliavioliiton vuonna 1907. Pariskunnalla oli kolme lasta.
Juha Riihijärvi

| Juha Riihijärvi |
| --- | --- |

Henkilötiedot
Syntynyt: 15. joulukuuta 1969 Kemin maalaiskunta, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  oikea
Pituus:  187 cm
Paino:  94 kg
Pelaajaura
Pääsarjaura:  1988–2010
Aik. seurat:  Kärpät (SML/I-div.) JYP HT (SML) Cape Breton Oilers (AHL) Lukko (SML) Malmö IF (SEL/HAS) HC Ambrì-Piotta (NLA) EHC Basel (NLB) Rødovre Mighty Bulls (ODL) Vienna Capitals (EBEL) Hockey Club Bolzano-Bozen (Serie A)
NHL-varaus:  254. varaus, 1991 Edmonton Oilers
| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Tšekkoslovakia 1992 | jääkiekko |  |
Juha Riihijärvi (s. 15. joulukuuta 1969 Kemin maalaiskunta) on suomalainen jääkiekkovalmentaja ja pelaajauransa lopettanut jääkiekkoilija, joka valmentaa Tanskan pääsarjan Herlev Eaglesia.
Oikealta laukova laitahyökkääjä pelasi pitkän uran. Hän pelasi yli 200 ottelua jääkiekon SM-liigassa ja  yli 400 ottelua Ruotsin Elitserienissä. Lisäksi Riihijärvi pelasi myös AHL:ssä, Sveitsissä, Tanskassa, Itävallassa ja Italiassa.